El 1950, anà a viure a Barcelona amb la seva família a Barcelona, on ha residit i ha treballat, tot i que ha mantingut forts vincles amb la seva ciutat natal.
Ha pres part en nombroses activitats cíviques i culturals, entre les quals com a professor de català i com a membre d'Òmnium Cultural, de la junta directiva de la qual és membre des del 1984.
Molt introduït en l'excursionisme, és autor dels noms de lloc de Tremp i els seus agregats, que el 1966 guanyà el premi Eduard Brossa de la Societat Catalana de Geografia, de la qual ha estat membre durant molts anys, Indrets de Catalunya (1981), Montserrat: itineraris des del santuari (1999), Setanta-cinc postals trempolines (1991) i Diccionari d'esports de muntanya (1998, amb Carles Albesa).
Estudiós de la vida i l'obra de Pompeu Fabra, ha publicat Memòria de Pompeu Fabra: 50 testimonis contemporanis (1999) i dirigeix, amb Joan Solà, l'edició de l' Obra Completa de Pompeu Fabra, la publicació de la qual s'inicià l'any 2008.
Ha publicat també Apunts d'un ciutadà (1998), recull que aplegà els textos que escriví per al programa L'indret de la memòria, de TV3 (1996-97).
Col·laborador de les revistes juvenils Tretze vents i Cavall Fort.
Ha estat guardonat amb el Premi Jaume I d'actuació cívica (1985) i amb la Creu de Sant Jordi (2000).
(dades estretes de la Gran Enciclopèdia Catalana.
L'1 de juny de 2016, signava amb el Departament de Cultura de la Generalitat de Catalunya, un acord per cedir en comodat el seu fons fotogràfic per tal de ser dipositat i custodiat a l'Arxiu Comarcal del Pallars Jussà.
A banda de llibres, un pergamí, goigs, gravats, revistes, diaris, etc. Va cedir una sèrie de fotografies fetes per ell, amb una cronologia que va des dels anys 50 als 80 del segle passat.
Fotografies en blanc i negre, en suport paper i els seus originals en negatiu polièster en 35 mm. D'aquestes aproximadament 19.000 fotografies, l'arxiu comarcal ha pogut digitalitzar fins ara unes 14.000 i ha descrit en una base de dades unes 10.000.
Les fotografies estan perfectament ordenades, datades i descrites una a una, facilita enormement la labor de l'arxiver.
Tractant-se d'un dels grans fons fotogràfics que millor recullen la Catalunya d'aquestes dècades dels anys 50 als 80 del segle XX.
En aquestes fotografies, Mir, fuig de la representació de la figura humana en massa.
La seva afició i passió per l'excursionisme li porta a la fotografia.
Vol deixar constància fotogràfica de tots els racons de Catalunya que ha visitat, que ha estat, m'atreviria a dir, quasi tota.
Especialment estima la sèrie de fotografies de la seva Tremp i Conca de Tremp natal, i la seva idíl·lica i reclamada Catalunya del Nord, a la que dedica no menys que 2.354 fotografies.
En les fotografies de Mir, no veurem a penes persones, veurem paisatges, muntanyes, llacs, cases antigues i velles, ermites, castells, pobles, etc. Molts d'ells desapareguts i que gràcies a les seves fotografies podrem veure com havien estat, essent testimoni d'un temps.
D'ací, aquest petit homenatge que des de l'Arxiu Comarcal del Pallars Jussà, i des d'aquest confinament, li volem fer dintre del projecte de Catalunya des dels Arxius.
Monogràfics de fotògrafs que tanca aquests 5 monogràfics de fotògrafs del Pallars Jussà que hem preparat en aquest projecte.
Un recull de fotografies de la seva estimada Tremp i dels pobles que la formen, especialment de pobles molt petits de la Terreta.
Podeu consulta l'àlbum de fotografies.
Recordeu fer un doble click a l'imatge per fer-la més gran i veure la descripció.